**IZVJEŠĆE**

**O stanju zaštite od požara na području Općine Kistanje u 2025.g.**

**UVOD**

Zaštita od požara utvrđena je Zakonom o zaštiti od požara ( „Narodne novine“, broj 92/10, 114/22 ) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara , s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara uz društveno i gospodarski prihvatljiv požarni rizik.

Subjekti su osim fizičkih i pravnih osoba propisanih zakonom i pravne osobe i udruge koje obavljaju vatrogasnu djelatnost , te jedinice lokalne i područne (regionalne) samouprave. Zakonom je propisana obveza za jedinice lokalne samouprave da donesu plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice.

Sukladno članku 13. stavku 8. Zakona o zaštiti od požara, predstavničko tijelo jedinice lokalne samouprave jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unaprjeđenja zaštite od požara za svoje područje.

Vatrogasna djelatnost određena je Zakonom o vatrogastvu ( „Narodne novine“, broj 125/19,114/22, 155/23 ) kao stručna i humanitarna djelatnost od interesa za Republiku Hrvatsku, a predstavlja sudjelovanje u provedbi preventivnih mjera zaštite od požara i eksplozija, gašenja požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama , ekološkim i drugim nesrećama. Zakon je odredio da vatrogasnu djelatnost mogu obavljati vatrogasne postrojbe, dobrovoljna vatrogasna društva i vatrogasne zajednice kao stručne i humanitarne organizacije koje ostvaruju pravo na olakšice i povlastice sukladno propisima.

**NORMATIVNI USTROJ**

Doneseni akti vezani za zaštitu od požara za 2025.g. su :

* PLAN operativne provedbe programa aktivnosti u provedbi posebnih mjera zaštite od požara od interesa za Republiku Hrvatsku u 2025.godini na području Općine Kistanje („Službeni glasnik Općine Kistanje“ 06/25)
* PLAN unapređenja zaštite od požara na području Općine Kistanje za 2025. godinu („Službeni glasnik Općine Kistanje“ 03/25)
* PLAN korištenja teške građevinske mehanizacije za žurnu izradu protupožarnih prosjeka i probijanja protupožarnih putova  („Službeni glasnik Općine Kistanje“ 03/25)
* PLAN aktivnog uključenja svih subjekata zaštite od požara za 2025. godinu („Službeni glasnik Općine Kistanje“ 03/25)
* PLAN motriteljsko-dojavne službe („Službeni glasnik Općine Kistanje“ 03/25)
* ODLUKA o visini naknade za dobrovoljne vatrogasce koji sudjeluju u vatrogasnim intervencijama na području Općine Kistanje („Službeni glasnik Općine Kistanje“ 05/25)

**VATROGASNA DJELATNOST**

**Operativne snage**

Općina Kistanje jeDobrovoljnom vatrogasnom društvu “Sv.Juraj“ Kistanje povjerila provođenje redovnih mjera zaštite od požara na svom prostoru.

Vatrogasnu postrojbu sačinjavaju 4 djelatnika koja rade cijelu godinu.

Broj vatrogasaca u protupožarnoj vatrogasnoj sezoni koja traje od 01.06. do 30.09. poveća se za još 2 sezonska vatrogasca. Područje Općine Kistanje pokriveno je postrojbom s 24 satnim dežurstvom na jednoj lokaciji.

**Vatrogasna infrastruktura**

Dvd Sv.Juraj Kistanje raspolaže sa slijedećim vozilima :

- 1 vatrogasno vozilo-autocisterna MAN

- 1 vozilo gospodarskog tipa Mercedes Unimog U 900

- 1vatrogasno vozilo IVECO 5000 L

- 1 terensko vozilo marke FORD RANGER

**Intervencije u 2025.godini**

U 2025.g. DVD-e Sv. Juraj Kistanje je imao 53 intervencije, ukupno 960 sati provedenih na intervencijama ;

**36-** intervencijana požare otvorenog tipa, šume i nisko raslinje

**15** - tehničkih intervencija na otvorenom

**2**-potrage za nestalim osobama

**2**- požara objekta

U 2025.g postrojba DVD-a Sv. Juraj Kistanje je bila na ispomoći na području susjednih gradova i općina.

U izvještajnom razdoblju DVD Sv. Juraj Kistanje je obavljao i druge aktivnosti kao što su čišćenje protupožarnih puteva, opskrba stanovnika pitkom vodom , preventivna osiguravanja javnih skupova i manifestacija, dodatna obuka, rad s djecom i sl.

Ministarstvo gospodarstva, Ravnateljstvo za robne zalihe predalo je Dvd-u sv.Juraj Kistanje novi hidraulički alat za korištenje, a koji je nužan za tehničke intervencije posebice u slučaju prometnih nesreća.

**Školovanje**

Dvd sv.Juraj Kistanje poslao je u 2025.g. godini 3 člana na školovanje, jednog za zvanje vatrogasca a dvojicu za zvanje vatrogasnog tehničara. Školovanje traje godinu dana i odvija se u Državnoj vatrogasnoj školi Split u Vučevici. Školovanje iznosi 1.500,00 eura po polazniku i plaćeno je iz proračuna Općine Kistanje.

**Financiranje**

U skladu sa zakonskim obavezama i trenutnim mogućnostima, Općina Kistanje je u proračunu za 2025.g. planirala sredstva u iznosu od 80.000,00 eura za djelatnosti vatrogastva. Veći iznos bit će raspodijeljen sukladno rebalansu proračuna za 2025.g.

**ZAKLJUČAK**

Stanje zaštite od požara na području Općine Kistanje je zadovoljavajuće. Potrebno je provesti vježbu zaštite od požara u Osnovnoj školi Kistanje koja se planira provesti u suradnji s Općinom Kistanje i ostalim akterima iz sustava civilne zaštite u narednom razdoblju.

KLASA:240-02/25-01/1

URBROJ:2182-16-02-25-1

Kistanje, 20.listopada 2025.g.

OPĆINSKI NAČELNIK

Goran Reljić